algebra_Boole_logikes_pules

=Τίτλος Σχεδίου Μαθήματος= Άλγεβρα Boole και Λογικές Πύλες

=Δημιουργός= Ηλίας Ζηνόβιος (std07202), Ισίδωρος Τζιώτης (std07196), Μιχαήλ Τσίγκος (std07310)

=Γνωστικό Αντικείμενο= Πληροφορική – Υλικό Υπολογιστή

=Ανάγκες που καλύπτει= Γνωριμία μαθητών με τις βασικές λογικές πράξεις και τις βασικές λογικές πύλες που σχετίζονται με την άλγεβρα Boole.

=Επίπεδο Εκπαιδευόμενων= Β΄ Τάξη – ΤΕΕ

=Προαπαιτούμενες Γνώσεις= Οι μαθητές οφείλουν να έχουν εξοικειωθεί με τη λειτουργία των ηλεκτρονικών κυκλωμάτων, ώστε να συσχετίσουν τη λειτουργία τους με την άλγεβρα Boole και τις λογικές πύλες που υπάρχουν πίσω από αυτά.

=Έννοιες που αφορά= Δυαδική Λογική, Λογικές πράξεις, Άλγεβρα Boole, Λογικές Πράξεις: NOT, AND, OR, XOR, Λογικές Πύλες: NOT, AND, OR, XOR, NAND, NOR

=Σύντομη περιγραφή του σχεδίου μαθήματος= 2 διδακτικές ώρες: Αρχική συζήτηση με τους μαθητές σχετικά με τις εμπειρίες που έχουν από την καθημερινή ζωή σε σχέση με τη δυαδική λογική, π.χ. η πρόταση: «Το 2 είναι μικρότερο του 5, είναι αληθής». Παρουσίαση των κυριότερων λογικών πράξεων της άλγεβρας Boole και αναφορά στους κανόνες τις διέπουν. Σύντομη περιγραφή κάποιων πιο σύνθετων πράξεων μέσω των εργαλείων εκμάθησης. Ακολουθεί η περιγραφή των λογικών πυλών που αντιστοιχούν στις προαναφερθείσες λογικές πράξεις. Ερωτήσεις επεξήγησης ή κατανόησης από τους μαθητές. Ερωτήσεις με τη μορφή σταυρόλεξου και quiz προς τους μαθητές. Χρήση του Tagxedo για περαιτέρω αναζήτηση σημαντικών εννοιών στο διαδίκτυο.

=Μαθησιακοί Στόχοι= Εξοικείωση με τους κανόνες της άλγεβρας Booleκαθώς και με τη χρήση λογικών πυλών. Οι μαθητές όταν θα έχουν ολοκληρώσει την μελέτη της έννοιας, θα είναι σε θέση να:
 * Γενικός Στόχος**
 * Ειδικοί Στόχοι:**
 * Περιγράφουν τι είναι λογική πρόταση.
 * Μετατρέπουν σε λογικές προτάσεις, φυσικές που περιέχουν τις βασικές λογικές πράξεις.
 * Χρησιμοποιούν τις βασικές λογικές πράξεις NOT, AND, OR, XOR και τους αντίστοιχους πίνακες αληθείας.
 * Επιλύουν παραστάσεις με τις βασικές λογικές πράξεις.
 * Αναγνωρίζουν και να περιγράφουν τις βασικές λογικές πύλες AND, OR, ΝΟΤ, XOR, NAND, NOR και τους αντίστοιχους πίνακες αληθείας.
 * Αναφέρουν την έξοδο μιας λογικής πύλης αν γνωρίζουν τις εισόδους της, είτε γνωρίζοντας την έξοδο μιας λογικής πύλης να αναφέρουν ποιες είναι οι πιθανές είσοδοι.
 * Κατασκευάζουν λογικά διαγράμματα με την χρήση πυλών.

=Περιγραφή σχεδίου μαθήματος= Αρχικά ο εκπαιδευτικός θα πρέπει να εντοπίσει το επίπεδο των μαθητών όσον αφορά τη δυαδική άλγεβρα. Θα πρέπει να ξεκινήσει από πολύ απλές και βασικές έννοιες, όπως π.χ. πότε μια πρόταση είναι αληθής/ψευδής και την αντιστοιχία με 1 και 0. Για να κεντρίσει το ενδιαφέρον των μαθητών, προτείνεται να τους κάνει κάποιες ερωτήσεις σε σχέση με εμπειρίες τους και παραδείγματα από την καθημερινή ζωή. Στη συνέχεια, αφού έχει γίνει αυτή η εισαγωγή, χρησιμοποιείται το [|σετ] των διαφανειών για την ενίσχυση της θεωρίας, παράλληλα με το [|φύλλο εργασίας] όπου θα βλέπουν οι μαθητές. Για μεγαλύτερη αλληλεπίδραση των μαθητών με εργαλεία web 2.0, μπορούν να δουν και την παρακάτω παρουσίαση σε prezi που βρήκαμε στο διαδίκτυο: media type="custom" key="9998977" Το φύλλο εργασίας αποτελείται από τρία τμήματα όπου μελετάται κάθε διδακτική υποενότητα ξεχωριστά. Αυτές είναι οι: Άλγεβρα Boole, Βασικές Λογικές Πύλες. Αυτό θα γίνει βήμα βήμα μέχρι να το ολοκληρώσουν, καθώς και τις ασκήσεις αξιολόγησης, όπου θα εξεταστεί ο βαθμός στον οποίο το διδακτικό υλικό έγινε κατανοητό. Στο τέλος, οι μαθητές θα λύσουν και το quiz που έχει κατασκευαστεί στο πρόγραμμα Hot Potatoes και περιέχει ερωτήσεις εφ’ όλης της διδακτικής ενότητας. Τέλος, μπορούν να «παίξουν» και με την άσκηση που κατασκευάσαμε στο Kubbu, δοκιμάζοντας τις γνώσεις τους. Σαν προαιρετική δραστηριότητα, δίνεται η δυνατότητα στους μαθητές να παρατηρήσουν τις όλες έννοιες που έχουν αναπαρασταθεί στο Tagxedo και όποια τους κινεί πιο πολύ το ενδιαφέρον, μπορούν, κάνοντας κλικ, να αναζητήσουν περισσότερες πληροφορίες για αυτήν στο διαδίκτυο, μέσω της Google αναζήτησης: media type="custom" key="9944321"

=Μαθησιακά Αντικείμενα= Χρησιμοποιείται το πρόγραμμα Pdf για τα φύλλα εργασίας που θα διατίθενται στους μαθητές. Επιπροσθέτως, για ενίσχυση του θεωρητικού υπόβαθρου παρέχεται και ένα σετ διαφανειών. Επιπλέον έχουμε και κάποιες επιπλέον ασκήσεις, μέσω του εργαλείου Hot Potatoes για την εφαρμογή ενός quizερωτήσεων και το Kubbu με ένα match σταυρόλεξο (το οποίο να σημειωθεί ότι το Kubbu στο απλό σταυρόλεξο δεν υποστηρίζει ελληνικά). Έγινε προσθήκη και ενός επιπλέον σετ διαφανειών με χρήση του εργαλείου Prezi. Τέλος, υπάρχει και μια εφαρμογή του Tagxedo στην οποία οι μαθητές μετά το πέρας του μαθήματος, μπορούν να αναζητήσουν περαιτέρω πληροφορίες για τις έννοιες του μαθήματος.

=Εργαλεία που χρησιμοποιήθηκαν= Pdf Reader, Hot Potatoes,, Kubbu, Tagxedo, Microsoft PowerPoint , Prezi

=Συμπεράσματα – Προτάσεις= Σκοπός του συγκεκριμένου τρόπου διδασκαλίας είναι να αντικατασταθεί η κλασική παραδοσιακή διδασκαλία του καθηγητή με την ενεργή συμμετοχή των μαθητών στην παράδοση του κάθε μαθήματος. Επίσης, οι μαθητές μπορούν να μάθουν να χρησιμοποιούν διάφορα λογισμικά, αλλά και να βλέπουν στην πράξη τα όσα έχουν μάθει με διάφορες προσομοιώσεις. Η μάθηση των εννοιών γίνεται μέσα από τα παραδείγματα και τις δραστηριότητες για να έχουν οι μαθητές σφαιρική αντίληψη αυτού που πραγματεύονται. Τέλος, σημαντικός παράγοντας στην εκπαιδευτική διαδικασία είναι η αποφυγή δημιουργίας κενών στη θεωρία από την πλευρά του μαθητή. Θα πρέπει να εξασφαλίζεται, σε όσο τον δυνατό μεγαλύτερο βαθμό η εδραίωση της έως τώρα διδαχθείσας ύλης από τον μαθητή πριν την διδαχή των επόμενων εννοιών. Πρέπει να τονίσουμε ότι όλη η διαδικασία της διδασκαλίας που μόλις περιγράφτηκε πρόκειται μόνο για ένα σχέδιο μαθήματος. Ρόλος του καθηγητή είναι και να μπορεί προσαρμόζεται στις συνθήκες που προκύπτουν, να είναι σε θέση να προσαρμόσει το διδακτικό του χρόνο στις όποιες επιπλέον ανάγκες (απορίες, διευκρινίσεις κλπ) που ενδέχεται να χρειάζονται οι μαθητές. Όσον αφορά τα εργαλεία παροτρύνουν τους μαθητές και τους κινούν το ενδιαφέρον για τη θεωρία που ακολουθεί. Παρόλα αυτά πρέπει να σημειωθεί ότι στο εργαλείο Kubbu η αρχική επιλογή μας ήταν να το χρησιμοποιήσουμε για άσκηση σταυρόλεξου, αλλά όταν την τεστάραμε, παρατηρήσαμε ότι δε δεχόταν την ελληνική γλώσσα από το χρήστη. Γι’ αυτό επιλέξαμε μια μορφή άσκησης από το Kubbu, όπου δεν απαιτεί πληκτρολόγηση.

=Βιβλιογραφία= ΒΙΚΙΠΑΙΔΕΙΑ: http://el.wikipedia.org/wiki/Λογική_πύλη ΒΙΚΙΠΑΙΔΕΙΑ: http://el.wikipedia.org/wiki/Άλγεβρα_Μπουλ anamorfosi.teiser.gr/paradotea/d_3_1/psifiaka_kyklomata.ppt www.tagxedo.com www.kubbu.com

Από τον std07196: "Αποθηκευτικά μέσα και δίαυλοι" (Νίκος Μητσόπουλος, Μάριος Αντώνης Μητσόπουλος, Γιώργος Νικολιάς), "Κατανομή πόρων του Η/Υ από το Λειτουργικό Σύστημα" (Λάμπρος Δαϊκος, Λήδα Δημητριάδη, Κωνσταντίνος Κουτσιούκης) Από τον std07202: "Αποθηκευτικά μέσα και δίαυλοι" (Νίκος Μητσόπουλος, Μάριος Αντώνης Μητσόπουλος, Γιώργος Νικολιάς), "Πληκτρολόγιο, ποντίκι, χειριστήρια παιχνιδιών" (Δημήτρης Βασιλόπουλος) Από τον std07310: "Κατανομή πόρων του Η/Υ από το Λειτουργικό Σύστημα" (Λάμπρος Δαϊκος, Λήδα Δημητριάδη, Κωνσταντίνος Κουτσιούκης), "Κάρτες Γραφικών" (Μάρης Γρηγόρης, Μπουζιάνης Λεωνίδας)
 * Αξιολογήθηκαν οι εξής εργασίες:**

Η σελίδα είναι έτοιμη προς αξιολόγηση.
media type="custom" key="9968331"

=Αξιολόγηση Σχεδίου μαθήματος και Μαθησιακού Αντικειμένου =

include component="comments" page="algebra_Boole_logikes_pules" limit="10"